אריה ורדי

השכלה וחיים אישיים

בוגר האקדמיה למוזיקה על שם רובין בתל אביב והאקדמיה למוזיקה של בזל (שווייץ). בין מוריו: נעימה ראש, אילונה וינצה-קראוס, פרנק פלג, פאול באומגרטנר, פייר בולז, קרלהיינץ שטוקהאוזן ונדיה בולנז'ה. בוגר הפקולטה למשפטים של אוניברסיטת תל אביב. בנו, דוקטור אמיר ורדי הוא ראש מחלקת טיפול נמרץ לב ילדים בבית החולים שיבא, לה תרם ורדי במשותף עם בוני הפסנתרים "ברודווד", פסנתר המשמש תלמידים בכלל ואת ילדי המחלקה.

הופעות בקונצרטים

הופיע בחמש יבשות כסולן תחת שרביטם של פול פאריי, זובין מהטה, דייוויד זינמן, גארי ברתיני, מנדי רודן, יז'י מקסימיוק, סרג'ו קומיסיונה, לוקאס פוס, גוסטבו דודאמל, דייוויד רוברטסון, קרלו זקי, סמיון ביצ'קוב, יז'י סמקוב, קורט מאזור ואחרים. הופיע בצותא עם פנינה זלצמן, יו-יו מא, ראדו לופו, יפים ברונפמן, מאריי פרחיה, אנדרש שיף ואחרים. השתתף בפסטיבל המוזיקה של אספן, בפסטיבל ורבייה, בפסטיבל זלצבורג ועוד. ניצח וניגן כסולן בסדרה חגיגית מיוחדת של התזמורת הקאמרית הישראלית 15 קונצ'רטי שונים. הופיע לצד תלמידיו בקונצרטי סדרת 32 הסונאטות של בטהובן. הופיע כסולן מנצח בביצוע כל הקונצרטי של מוצרט.

הישגים פדגוגיים

תלמידיו זכו ליותר מחמישים פרסים ראשונים בתחרויות בינלאומיות והם מופיעים בהצלחה על בימות הקונצרטים בארץ ובעולם. בהם יפים ברונפמן, רן צמח, יונדי לי, נארה ארגמניאן, סלים עבוד-אשקר, סה צ'ן, שיאוהן ואנג, אלכסנדר גבריליוק, בוריס גילטבורג, דייוויד פונג, יוסי בן נון, לורי סימס, קולין לי, ג'יהו האן, דאסול קים, אריאל כהן, יאנינה קודליק, יונתן ענר, דרור בירן, ענת שרון, דניאל גורטלר, דוראל גולן, ויקטור סטניסלבסקי, גיל גרבורג וסיון סילבר, רון קולברג, בישארה הארוני, איתן גלוברזון, אסף זוהר, מיכל טל, קלייר הואנגסי, דונג יוק לים, אירית רוב, יעל וייס, שיפיונה סנג'ובאני, גיל שוחט מילכה לקס, טקשי זאטו, יוסוקה קיקוצ'י, באטריצ'ה ראנה, ליאורה זיולי, מרטין הלמשן, אבירם רייכרט, להב שני, אסתרית בלצן, תומר לב, אורית וולף. יערה טל, אלסנדרו טאברנה, אלון גולדשטיין, ארנון ארז, יבגני יונטוב, תומר גבירצמן, אמרה יאבוז, עינת פבריקנט, רון טרכטמן, טל סמנון, ולדימיר סברדלוב-אשכנזי, רויטל חכמוב, אנה קיזרמן, אלברט ממרייב, שלומי שם-טוב, שלומי שבן, שלמה גרוניך, אסף פייר ואחרים.

כיתות אמן והוראת אורח

לימד בכיתות אמן בקונסרבטואר של פריז, בקונסרבטוריונים של מוסקבה, שאנגחאי, באוניברסיטאות של בוסטון, אינדיאנה, סאול, טוקיו, אוסלו, מילאנו, ורשה, בבתי הספר הגבוהים למוזיקה של לונדון, וינה ועוד. כיהן כ"אמן הבית" בבית הספר ג'וליארד וכפרופסור אורח באוניברסיטת ייל. לימד בפסטיבלים של אספן, רוויניה, מיין, ברכן (הולנד), בלונה (שווייץ), אפן (איטליה), זלצבורג, ורבייה, גוזלאר, לייפציג, שאנגחאי ועוד.

סדרות קונצרטים בישראל

יסד וניהל את ה"סדרה לכל המשפחה" של התזמורת הפילהרמונית הישראלית. הנחה וניצח על הקונצרטים. יסד וניהל את הסדרה "אינטרמצו על הבוקר" של התזמורת הפילהרמונית הישראלית. הנחה וניצח על הקונצרטים.

הקלטות ותוכניות טלוויזיה

תקליטיו (כולל לחברת RCA) זכו בפרסים בינלאומיים.
עמד בראש סדרות הטלוויזיה: "כיתת אמן", "פרקי בארוק", "שיחות מן המקלדת", "שיחה בעשר אצבעות", "צלילים מן ההיכל" ו"אינטרמצו עם אריק". רוב התוכניות שודרו בטלוויזיה החינוכית הישראלית ומופיעות בYouTube ו"אינטרמצו עם אריק" משודרת עדיין.

שיפוט בתחרויות בינלאומיות

שפט בתחרויות בטהובן (וינה ובון), בוזוני (בולצאנו), בייג'ינג, שופן (ורשה), קליבלנד, ואן קלייברן (טקסס), בכאואר (סולט לייק סיטי), הממצו, לידס, דינו צ'אני (מילנו), ARD (מינכן), סנטנדר, גלאזגו, שנג'ן, שנחאי, סידני, צ'ייקובסקי (מוסקבה), טוקיו, אתונה ועוד. מכהן כיושב ראש חבר השופטים בתחרות רובינשטיין.

תפקידים אקדמיים וצבוריים

כיהן כראש האקדמיה למוזיקה ע'ש רובין באוניברסיטת תל אביב (כיום בית הספר ע"ש בוכמן מהטה), ראש מחלקת פסנתר בקונסבטוריון הישראלי למוזיקה תל אביב, יועץ מוזיקלי לפסטיבל ישראל, יועץ מוזיקלי למרכז למוזיקה ירושלים, ראש המחלקה למוזיקה באוניברסיטה הפתוחה.